আজি যোৰহাট জিলাৰ তিতাবৰত তীব্ৰবেগী ৰে'লৰ খুন্দাত এটা হাতীৰ মৃত্যু হৈছে। খাদ্যৰ সন্ধানত লোকালয়লৈ ওলাই অহা হাতীটোৱে ৰে'ললাইন পাৰ হ'ব খোজোতেই উজনিমুৱা ইণ্টাৰচিটি এক্সপ্ৰেছ ৰে'লখন উক্ত ঠাই পায় আৰু হাতীটোক মহতিয়াই নিয়ে। ফলত হাতীটোৱে থিতাতে কৰুণ মৃত্যুক আকোৱালি ল'বলগীয়া হয়।
ইফালে হাতীটোক খুন্দিওৱাৰ পাছতে ৰে'লখন লাইনচ্যুত হয় আৰু যাৰ ফলত এতিয়া সমগ্ৰ উজনি অসমৰ ৰে'লৰ চলাচল বন্ধ হৈ পৰিছে। বৰ্তমান ঘটনাস্থলত ৰে'ল বিভাগৰ কৰ্মচাৰী উপস্থিত হৈ বিষয়টো নিৰীক্ষণ কৰি থকাৰ লগতে উদ্ধাৰৰ বাবে চষ্টা চলাই আছে।
আনহাতে এতিয়াও দুৰ্ঘটনা সংঘটিত হোৱা ঠাইখিনিত এটা হাতীৰ জাকে অৱস্থান গ্ৰহণ কৰি আছে বুলি জানিব পৰা গৈছে।
হাতীৰ এই কৰুণ মৃত্যুক সহজভাৱে ল'ব পৰা নাই স্থানীয় ৰাইজ তথা প্ৰকৃতিপ্ৰেমী সকলে। সকলোৱে একমুখে বনবিভাগৰ অকৰ্মণ্যতাক গৰিহণা দিছে। উল্লেখযোগ্য যে যোৱা কিছু দিনৰ পৰা ৰাজ্যখনৰ বিভিন্ন ঠাইত নিয়মীয়াকৈ বনৰীয়া হাতীৰ মৃত্যু হৈ আহিছে। হাতী-মানুহৰ সংঘাতত ক'ৰবাত যদি হাতীৰ মৃত্যু হৈছে, ক'ৰবাত মানুহৰ।
উল্লেখ্য যে বিয়াগোম বন বিভাগে হাতীৰ অৱস্থান আৰু গতিবিধিক নিৰীক্ষণত ৰখাৰ কোনো চেষ্টা তথা ব্যৱস্থা গ্ৰহণ কৰা নাই। যাৰ বাবে ৰে'লৰ খুন্দাতেই বিগত এবছৰত কেইবাটাও হাতীৰ মৃত্যু হৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
